Folketing
2000-09-06

Jeg kan godt forstå, at der er mange, der er bange for ordet union. Jeg erindrer, at JuniBevægelsens Drude Dahlerup sagde, at hvis vi kom med i EU i sin tid, så ville Danmark kun blive et amt i Europa. Så vidt jeg ved, er Poul Nyrup Rasmussen da ikke amtsborgmester, men statsminister, men det er jo en diskussion i sig selv. Jeg fik ikke svar på mit spørgsmål om hr. Holger K. Nielsens holdninger til grønne afgifter, selskabsbeskatning osv. Vi ved jo alle sammen, at det er ting, der bliver diskuteret i Euro-11. Hvis SF mener, at de ting er så ufattelig væsentlige for Europa at beskæftige sig med, hvorfor i alverden vil man så ikke sidde de steder, hvor beslutningerne bliver truffet?